AlexejDobrolubov/national_council_slovak_2010 huggingface dataset:
39. schôdza NR SR - 9.deň - A. dopoludnia
Dátum: 2025-09-23
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Mária, ja úplne rozumiem, že ťa tento návrh zdvihol zo stoličky, pretože je absolútne nehorázny. Naozaj, v čase konsolidácie tu rozdávať jubilejné odmeny, to je niečo nemorálne. A keby sa niekto chcel vyhovárať na to, že však ten návrh bol dávno v MPK, dávno pred tým, než sme tu mali konsolidáciu na stole a tým pádom to s tým až tak nesúvisí. Tak pred malou chvílou ste tu schválili, tu ste odhlasovali teraz pozmeňujúci návrh, kde ste k tejto jubilejnej odmene menili slová "možno priznať odmenu" na "patrí odmena". A je to tam aj odôvodnené. Znamená to, že pozmeňujúcim návrhom sa zvýrazňuje obligatórny charakter odmeny pri dosiahnutí navrhovaného životného jubilea. Čiže teraz, pred pár minútami ste schválili to, že jednoducho to budú mať nárokovateľné tí sudcovia a sudkyne. Naozaj, v čase konsolidácie rozdávať takto jubilejné odmeny, ktoré, ako vypočítalo ministerstvo spravodlivosti, vyjdú na nejakých 750-tis., neviem podľa čoho to presne počítali, ale je to veľká suma. A naozaj teraz, možno ste to nevedeli, ale teraz pred pár minútami ste schvaľovali to, že to bude ešte vlastne, zvýrazňuje sa obligatórny charakter tejto odmeny. Tak to ste naozaj chceli? V čase konsolidácie, keď ľuďom vyťahujete peniaze z peňaženiek, tak rozdávať tu sudcom nárokovateľné odmeny? Lebo ešte stále môžte z tejto cesty zísť späť. Ešte stále je čas to zastaviť. V tejto situácii, naozaj, takéto niečo schvaľovať, to neviem, ako si chcete obhájiť, že to má čokoľvek spoločné so sociálnou demokraciou. Nemá. Nemá to s tým nič spoločné. Je to pravý opak. Tak sa skúste nad tým ešte zamyslieť. Naozaj, ešte máte pár minút čas. Ďakujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

76. Ďakujem pekne. No, Mária, ja s tebou úplne súhlasím, že to má zaujímať ministra spravodlivosti, koho iného by to malo zaujímať, a ja som tu spomínala na slová predsedu parlamentu Rašiho, že teda on dúfal, že sa to vyrieši na nejakej ďalšej koaličnej rade, to hovoril v júli. Tak mňa by tiež zaujímalo, že či ste apelovali na to, aby to bolo ako téma na koaličnej rade, čo ste tam k tomu povedali a či vôbec tlačíte na to, aby sa tento stav zmenil, lebo ja normálne, ja som vlastne v šoku trochu alebo aj viac, že čo som tuto zažila, že minister spravodlivosti zalomí rukami, že čo on s tým má, že na Ústavnom súde je voľné miesto. Ja, ja fakt normálne nechápem, že čo sa tu udialo. Minister spravodlivosti zalomí rukami, že čo on s tým má. No čo on asi s tým má, tak by ho to malo zaujímať. Tak nám, prosím vás, povedzte, čo pre to robíte, či to bolo teda predmetom na koaličnej rade, alebo aký je ďalší postup. Ďakujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

26. Ďakujem, ja by som teda rada sa vyjadrila. Chcela by som sa tiež pridať k tvojim otázkam na ministra spravodlivosti, lebo reálne sme tu nepočuli žiadne odôvodnenie týchto zásadných zmien a obzvlášť ma teda zaujíma, prečo je potrebné vylúčiť z disciplinárneho rozhodovania nových sudcov a sudkyne, lebo ak teda pán minister nám neodpovie na tieto otázky, tak sa môžme len domnievať, lebo však čo iné nám zostáva. Tak ja sa teda potom môžem domnievať, že dôvod je jasný, že proste pre sudcovskú lobby, pre ktorú pán minister pracuje, nie je pohodlné, aby do tohto systému vstupovali noví ľudia, ktorí môžu rozbiť tie problematické väzby a fungovanie. Tak to je taká moja domnienka, možno pán minister nám to odôvodní nejako inak, ale reálne by ma teda zaujímali odpovede na tvoje otázky, ktorých bolo teda mnoho. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem za slovo. Ja by som krátko k rušeniu rusínskych Vianoc, čo by teda mohlo napríklad aj pána poslanca Sokola zaujímať a by ma zaujímal jeho názor, ale vrátim sa trochu v čase. Mám tu taký citátik Roberta Fica zo 17. januára 2024: Myslím si, že Slovensko by vo veľmi krátkom čase mohlo patriť ku krajinám, ktoré zavedú štvordňový pracovný týždeň ako experiment samozrejme. Nuž tak tohto experimentu sme sa zjavne nedočkali, ale máme tu experiment väčšieho počtu pracovných dní v dôsledku rušenia sviatkov a tak celkovo sa mi zdá táto konsolidácia ako taký veľký experiment, koľko ľudia na Slovensku vlastne vydržia. A už dnes žijú mnohí ľudia v chudobe, alebo na hranici chudoby a táto konsolidácia spôsobí, že ich bude viac. Oveľa viac. A ja sa naozaj pýtam, že či vy nemáte hanby. Vraj sociálni demokrati. Fakt nemáte hanby?
39. schôdza NR SR - 6.deň - B. popoludní
Dátum: 2025-09-17
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem pekne za slovo. Úplne s tebou súhlasím, že je absolútne absurdné, že váš klub má k takejto rozsiahlej konsolidácii priestor na vyjadrenie 50 minút. Ja by som to tak zhrnula, že túto ožobračovaciu konsolidáciu predložila vláda v skrátenom legislatívnom konaní, ešte aj toto usekla. Teraz sme tu v prvom čítaní, ktoré je časovo obmedzené a tieto mimoriadne nástroje, ktoré parlament má v súlade s rokovacím poriadkom, sa majú využívať mimoriadne. Lenže vy ich využívate neustále vtedy, keď sa vám nechce počúvať kritiku na to vaše babráctvo a v tomto prípade ožobračovanie ľudí, ktoré ste nám tu predniesli. Robíte to teda ešte aj nedemokratickými spôsobmi, žiaľ, a myslím si, že je dôležité sa ozvať proti takémuto ničeniu budúcnosti ľudí na Slovensku a preto sme aj zvolali opätovne ďalší protest, ktorý bude 23. septembra, budúci týždeň v utorok, a týmto pozývam ľudí, aby prišli. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Videla som, že kolegyne a kolegovia boli prekvapení z tohto príspevku niektorí. Mňa to už ani neprekvapuje, lebo teda ja už nemám veľké očakávania od pána poslanca, ktorý tu naozaj chcel presadiť doživotnú rentu pre Žilinku a keď som kládla k tomu niekoľko... ===== Ďakujem veľmi pekne za slovo. Videla som, že kolegyne a kolegovia boli prekvapení z tohto príspevku, niektorí. Mňa to už ani neprekvapuje, lebo teda ja už nemám veľké očakávania od pána poslanca, ktorý tu naozaj chcel presadiť doživotnú rentu pre Žilinku a keď som mu kládla k tomu niekoľko úplne základných otázok, že prečo práve po štyroch rokoch alebo prečo v takej výške a prečo teraz, tak som nedostala absolútne žiadnu odpoveď. Čiže ja očakávania nemám veľké, ale otázky mám aj k tej konsolidácii, lebo vy ste tu tak hovorili, čo robíte, nerobíte, čo všetko zachovávate, ale teda ak sa mi to nesnívalo, tak súčasťou konsolidácie malo byť aj šetrenie teda na výdavkovej stránke, šetrenie štátu, tak by ma zaujímalo, že kde je, lebo dôsledok zatiaľ vašej konsolidácie je len to, že šetriť budú musieť ľudia, resp. im povyťahujete peniaze z ich peňaženiek. A potom zachytila som ešte taký rozhovor v televízii, kde sa vás pýtala pani moderátorka, redaktorka, že prečo ste siahli najprv na peniaze bežných ľudí a že či ste sa zaoberali tým, že akým spôsobom sa dajú nejaké opatrenia voči najbohatším firmám alebo najbohatším ľuďom a vy ste povedali niečo v tom zmysle, ste tam tak habkali, že k tomu treba nejaké diskusie a že niečo také príde. Tak by ma možno zaujímalo, že v akej fáze sú tie diskusie a čo plánujete. A k tomu vášmu záveru a k tej akože povinnej jazde osočovania opozície a dávania za vinu všetko opozícii, tak to už bolo podľa mňa naozaj len jedno veľké trápno. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Plaváková, Lucia (PS)
Druh vystúpenia: Vystúpenie v rozprave

195. Ďakujem všetkým kolegyniam a kolegom za reakcie. Ja by som naozaj, pretože to považujem za veľmi dôležité, chcela opätovne zdôrazniť ten problém, ktorý tu vytvárame zrušením a likvidáciou tretieho čítania. Naozaj sa nám to môže stať, že na konci druhého čítania prídu zásadné pozmeňováky, ktoré môžu úplne zvrátiť celý pôvodný návrh zákona a v takej situácii mi tu nebudeme mať o tom že žiadnu diskusiu. Absolútne žiadnu, pretože ten jediný priestor, ktorý by sme v takejto situácii na diskusiu mali nám chcete zobrať. Nám všetkým, čo tu sedíme. Ja si nemyslím, že to prinesie čokoľvek dobré a teda naozaj by ma zaujímalo, že z akého dôvodu takýmto spôsobom tu chcete limitovať tento dôležitý priestor na diskusiu. Chcete v podstate zrušiť diskusiu o návrhu zákona, ktorý tu zásadným spôsobom meníte pozmeňujúcimi návrhmi. Už to, že tie pozmeňujúce návrhy predkladáte na poslednú chvíľu a že tu nie je žiaden priestor na to, aby si to človek poriadne naštudoval, tak to je zásadný problém. Ale že zrušíte akúkoľvek diskusiu o tých pozmeňujúcich návrhoch, tak ja neviem, že v akom svete je toto v poriadku a ako to môže priniesť akékoľvek dobré legislatívne riešenia. To sa podľa mňa vylučuje. Čo sa týka etického kódexu, áno, myslím si, že je veľmi dôležitý. Má ho väčšina parlamentov demokratických krajín, takže verím, že týmto sa pohneme dopredu a posledná poznámka sa týka tej účasti na výboroch. Áno, myslím si, že pani ministerka kultúry je absolútne najprísnejším príkladom toho, akým spôsobom tomu pristupuje a teda, že sa tých výborov vôbec nezúčastňuje. Ale myslím si, že jednoducho ona tam nevie prezentovať žiaden odborný názor a to je jediný dôvod, prečo sa tých výborov nezúčastňuje, lebo aj dnes sme v tej rozprave videli, že len prečítala niečo, čo mala napísané a pritom už realita dávno je iná a o tom čo tu rokujeme už to boli úplné nezmysli, čo tu rozprávala. Tak z tohto hľadiska to chápem, ale je to smutné.
35. schôdza NR SR - 13.deň - B. popoludní
Dátum: 2025-06-16
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

345. Ďakujem veľmi pekne za slovo. Myslím si, že pozmeňujúci návrh na záver tejto debaty, 0:03 h bol prednesený na záver debaty o novele ústavy, je dokonalou bodkou za tým, čo ste tu predviedli, ale dokonalou. Naozaj. Pozmeňujúci návrh ešte o polnoci pri debate o novele ústavy, to je absolútne jedno, že ide tu len o účinnosť. Je to podľa mňa úplným podčiarknutím toho, kde sme sa tu dostali. Naozaj, o polnoci na záver rozpravy o novele ústavy. Ach.
33. schôdza NR SR - 14.deň - B. popoludní
Dátum: 2025-04-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

171. Ďakujem, pán predsedajúci. Myslím, že týmto vystúpením pán Gašpar naplno odhalil, aké sú zámery za týmto predkladaným návrhom zákona. Nie je síce tu, ale možno niekde počúva, tak sa mu prihovorím priamo. Pán Gašpar, vám naozaj vadí kritika, to ste povedali vo svojom vystúpení, to je hlavný motív tohto zákona. A hlboko, hlboko ste urazili všetkých ľudí, ktorí pracujú v mimovládkach. Povedali ste o nich, že netvoria žiadne hodnoty. Tak som zvedavý, ako sa pozriete do očí ľuďom, ktorí sa starajú o bezvládnych a zomierajúcich, ktorí sa starajú o ľudí, ktorí majú ťažké zdravotné závady, poškodenia. Som zvedavý, ako sa pozriete do očí tým, ktorí sa starajú o voľný čas detí a mladých ľudí. To je čosi neslýchané, čo ste urobili, a darmo vás tu niekto bude obhajovať, že ste to hovorili akoby bez urážok. Áno, to je typické pre vás, že hovoríte kultivovane, ale hovoríte ako zrúda, ako nečlovek. To je čosi odporné, prepáčte.
33. schôdza NR SR - 14.deň - B. popoludní
Dátum: 2025-04-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

52. Ďakujem, pán predsedajúci. Pán poslanec Farkašovský, ja sa skutočne divím tomu, že Slovenská národná strana, ktorá sa hrdí tým, že nadväzuje na historickú Slovenskú národnú stranu, spája svoje meno s takýmto návrhom zákona. Zákona, ktorý cieli na to, aby stigmatizoval pred spoločnosťou, znemožňoval ľudí, ktorí sa organizujú v mimovládnych organizáciách, aby tým perfídnym návrhom zverejňovania darcov pre mimovládne organizácie odrezal tieto mimovládne organizácie už od aj tak biednych finančných zdrojov. To je skutočne nedôstojné Slovenskej národnej strany. A prečo to hovorím? Preto, lebo za vznik slovenského národa vďačíme vtedajšej organizovanej občianskej spoločnosti v 19. storočí. Spolok Tatrín, Živena, Slovenský literárny spolok, to boli organizované, to bola organizovaná občianska spoločnosť, ktorá združovala ľudí, ktorá v nich vytvárala povedomie, ktorá im dávala argumenty proti vtedajšej vláde, argumenty za to, aby sa mohli postaviť ako národ vo vtedajšej monarchii. Napríklad Tatrín keď sa schádzal, tak uhorská, vtedajšia uhorská vláda členov tohto spolku označovala za buričov, za rozvracačov režimu, no tak si to teraz zoberte, vy ste sa teraz ako poslanci Slovenskej národnej strany postavili presne na stranu tých, ktorá... (Prerušenie vystúpenia časomerom.)
33. schôdza NR SR - 14.deň - B. popoludní
Dátum: 2025-04-15
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

24. Ďakujem, pán predsedajúci. Pán Glück, vy ste veľa hovorili o transparentnosti, ale každému je jasné, že v tomto predkladanom návrhu vôbec nejde o transparentnosť. To je naozaj len zásterka, v skutočnosti vám ide o to, aby ste nasadili náhubok tej občianskej spoločnosti, ktorá sa kriticky vyjadruje voči vláde. To je úplne jasné. A chcem vám povedať, že týmto návrhom idete proti základným ľudským atribútom, proti slobode združovať sa a proti slobode vyjadriť svoj vlastný názor. Takéto pokusy tu boli vždy. Vždy tu boli autoritárske totalitné režimy, ktoré chceli zotročovať ľudí, zapchávať im ústa, prenasledovať ich a tieto režimy nakoniec vždycky padli. Ja si pamätám ten režim pred rokom ´89. Vtedy tiež sme sa nemohli združovať, nemohli sme kritizovať vládu, ak to niekto urobil, kruto na to doplatil. Ale tento režim nevydržal dlho, padol. Ak sa chcete stavať do služby takýchto totalitných chúťok, aj vy dopadnete rovnako, na to pamätajte. (Potlesk.)
33. schôdza NR SR - 10.deň - B. popoludní
Dátum: 2025-04-09
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

89. Ďakujem, pán predsedajúci. Kolega Dubéci hovoril vo svojom vystúpení o tom, že hlúpa transakčná daň sa dotkne všetkých segmentov spoločnosti. Ja chcem hovoriť teraz o jednom segmente spoločnosti, ktorý myslím tu v rozprave ešte nezaznel, a to sú cirkvi. Áno, transakčná daň sa dotkne aj cirkvi. A nebudem to teraz hovoriť preto, že by som nejak sa chcel zastávať cirkvi, ale myslím si, že do toho celkového obrazu je potrebné prispieť aj týmto segmentom spoločnosti. Cirkvi pôsobia v spoločnosti v rôznych právnych formách, buď ako cirkvi, alebo ako účelové zariadenia cirkvi, alebo ako občianske združenia. A je zaujímavé, že ten zákon v podstate, a tu sa ukazuje tá nedôslednosť a hlúposť toho zákona, niektoré tieto práve formy pôsobenia cirkvi vyňal z transakčnej dane a niektoré ponechal. A to, čo zostalo, je, že miestne organizačné zložky cirkvi teda farnosti, cirkevné zbory podliehajú transakčnej dani, ústredia cirkvi podliehajú transakčnej dani. Rehoľné spoločenstvá napríklad podliehajú transakčnej dani. No dobre, potiaľto v poriadku, áno, však na všetkých sa to vzťahuje, musia aj ony platiť transakčnú daň. Ale čo už nie je v poriadku a čo ukazuje chaos v celom tomto systéme, je, že ešte začiatkom februára na stretnutí ministerky kultúry s predstaviteľmi cirkvi už zazneli akési ústretové signály o tom, že ministerka kultúry vybaví nejaký kompenzačný mechanizmus s ministrom financií na to, aby pre cirkvi opravili túto transakčnú daň, aby sa netýkali cirkvi. Myslím si, že je tu transakčnú daň potrebné zrušiť ako celok a nie robiť nejaké čiastkové výnimky. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

129. Ďakujem, pán predsedajúci. Ďakujem pani kolegyni Kolíkovej za to, že upriamila vo svojom príspevku našu pozornosť na, na ľudskú dôstojnosť. Je to vlastne paradox. Aj predkladatelia hovoria o ľudskej dôstojnosti, ale v skutočnosti, ak by tieto návrhy, jeden či druhý, sa presadili, tak sú útokom na ľudskú dôstojnosť, nie jej obhajobou. A čo sa vlastne zmení? Čo sa zmení, ak by to bol ukotvené? Pre predkladateľov sa nezmení nič, pretože život pôjde ďalej. Ľudia, ktorí patria k LGBTI komunite, tu budú ďalej, transľudia tu budú ďalej, surogačné materstvo tu bude ďalej. A chcem vám povedať jeden, jeden príklad, príbeh z Biblie to je. Surogačné materstvo je staré ako ľudstvo samo. Je to biblický príbeh o Sáre a Hagar a Abrahámovi. (Reakcia z pléna.) Ale, ale je to, je to súčasť ľudstva, to sa deje, to, to nemôžte zakázať tým, že to zapíšete do ústavy. Zoberte si... (Reakcia z pléna.) Prosím, nerušiť! Zoberte si to, že samotný biblický text explicitne hovorí, že „ dieťa, ktoré sa narodí Hagar, bude synom Sáry.“ Takto je to zapísané v texte. Sára hovorí Abrahámovi: „Pozri, Hospodin mi zabránil rodiť, vojdi teda k mojej slúžke, možno z nej dostanem syna.“ Hej, teda on bude jej synom. To, čo sme tu hovorili, že aj právne to vlastne dneska tak funguje, takže nič tento zásah do ústavy nezmení. Zmení iba to, že siahne na dôstojnosť ľudí, ktorí nebudú pokrytí tým, čo vy nechc... (Prerušenie vystúpenia časomerom. Potlesk.)
33. schôdza NR SR - 8.deň - A. dopoludnia
Dátum: 2025-04-04
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

61. Ďakujem, pán predsedajúci. Lucia, ďakujem veľmi pekne za tvoje vystúpenie. Myslím, že si ukázala, ako tieto návrhy na zmenu ústavy sú ubližujúce, ako, ak budú zakotvené do ústavy, ublížia tisícom, možno desaťtisícom ľudí na Slovensku. A najhoršie je to, že toto ubližovanie je motivované strachom, umelo vyvolaným, perfídne umelo vyvolávaným, dlhodobo vyvolávaným strachom z liberalizmu a neviem z čoho všetkého v našej spoločnosti. Áno, strach ubližuje a to máme teraz pred očami. A je hrozné, že namiesto toho, aby sme strach rozptyľovali poznaním, vedomosťami, trpezlivým vyslovovaním, vysvetľovaním, tak my sa teraz ten strach alebo niektorí sa snažia tento strach a právo ubližovať iným na základe vlastného strachu sa snažia zakotviť do ústavy. To je niečo hrozné, to nesmieme dovoliť. Ďakujem. (Potlesk.)
33. schôdza NR SR - 6.deň - B. popoludní
Dátum: 2025-04-02
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

vymazať 38. Ďakujem, pán predsedajúci. Ďakujem, pán Hazucha, za vaše vystúpenie, dotkli ste sa aj mojej poznámky. No, je pravda, že tá koncentrácia je tam faktorom, áno, to v rozhovoroch s dotknutými ľuďmi tiež padlo a zaznelo, ale oni v skutočnosti majú veľmi podrobne rozčlenené tie náklady a podľa ich informácií, tak ako si to sledujú, tie ceny, tak tá dopravná zložka, konkrétne v tomto prípade teda, lebo tam sa to nevozí až na takú veľkú vzdialenosť, nie je tou najväčšou cenou kompletne za ten vývoz. Takže v tomto nemôžem s vami súhlasiť. Takisto v tomto konkrétnom prípade, o ktorom som ja hovoril, sa nevedeli domôcť tej konkrétnej špecifikácie ceny, z čoho sa skladá táto cena. Žiadali aj rozčlenenie ceny pre odvedenie odpadových vôd kanalizáciou, tam ho dostali veľmi podrobné, ale pokiaľ ide o ten odvoz fekálnym vozidlom, tam to nebolo možné. Takže možno niekde to vedia urobiť, ale v tomto konkrétnom prípade sa to nestalo. Ale faktom je, že pre tieto rodiny ten odvoz odpadových vôd tvorí obrovskú časť rodinného rozpočtu, a to je neudržateľná situácia, to je niečo, s čím musíme niečo robiť. Ďakujem.
33. schôdza NR SR - 6.deň - B. popoludní
Dátum: 2025-04-02
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

24. Ďakujem, pán predsedajúci. Ďakujem kolegyni Hanuliakovej za jej vystúpenie a aj za to, že konkrétne spomenula viaceré miesta, kde je problém s pitnou vodou, s problém s odkanalizovaním. Ďakujem menovite za to, že si hovorila aj o situácii v časti Pezinka v Grinave. Viem, že toto nie je predmetom tohto zákona, ale napriek tomu to tu zaznelo, teda ten fakt, že vývoz žúmp a spracovanie žumpových vôd, ktoré prevádzkujú vodárenské spoločnosti, že cena za toto spracovanie nie je regulovanou zložkou. Ja si myslím, že toto je úplne absurdné nastavenie, pretože tento fakt pôsobí v zásade demotivujúco pre tieto vodárenské spoločnosti v tom, že ony nemajú záujem v častiach, kde nie je kanalizácia, tú kanalizáciu dobudovať, pretože v podstate majú oveľa vyšší príjem a nikto nevie, ako aj zaznelo v tom príspevku, vydokladovať, z čoho sa skladá táto vysoká cena, ktorá, ako nám aj obyvatelia tých dotknutých častí hovoria, rastie takmer exponenciálne. Čiže je to zárobková zložka pre tie vodárenské spoločnosti a podľa mňa ony nemajú motiváciu vybudovať vybudovať tam tú kanalizáciu. Naopak, ľudia ktorí by tými vysokými rastúcimi cenami mohli byť motivovaní, aby urobili niečo pre to, aby tam tá kanalizácia bola, nemôže robiť nič až na pár aktivistov, ktorí niekedy hovoria, že to je boj s veternými mlynmi a búšia do rôznych inštitúcií, aby sa situácia zmenila. Takže myslím si, že toto je potrebné tiež zmeniť. Ďakujem.
33. schôdza NR SR - 4.deň - A. dopoludnia
Dátum: 2025-03-28
Poslanec: Prostredník, Ondrej (PS)
Druh vystúpenia: Vystúpenie v rozprave

139. Ďakujem, pán predsedajúci. Chcem sa poďakovať kolegyni Beáte Jurík, ako aj ďalším dvom kolegyniam, Lucii Plavákovej a Zuzane Števulovej, za predloženie tohto uznesenia. V tom vystúpení Bea Jurík pomerne obšírne hovorila aj o Istanbulskom dohovore , ktorý veľmi úzko súvisí s celou touto problematikou. Spomínala aj dôvody, pre ktoré Národná rada nesúhlasila s ratifikáciou tohto dohovoru, teda to, aby Slovensko ratifikovalo Istanbulský dohovor. Tie dôvody oficiálne boli uvedené, že opatrenia, ku ktorým vyzýva Istanbulský dohovor vieme aj iným spôsobom zapracovať do legislatívy Slovenskej republiky. Ja chcem ale pripomenúť, že skutočným dôvodom, pre ktorý poslanci Národnej rady Slovenskej republiky v tom čase ustúpili od schválenia ratifikácie, bola ideologická hystéria, ktorú tu rozpútal Slovenský dohovor za rodinu . Hystéria, ktorá bola založená na nesprávnom, mylnom, nevedeckom pochopení pojmu rod, na ktorom je postavený Istanbulský dohovor. A veľmi ma mrzí, že veľký priestor pre hystériu poskytli aj kresťanské cirkvi v Slovenskej republike. Slovenská republika vo svojej ústave deklaruje, že sa neviaže na žiadnu ideológiu. V tomto prípade ale poslanci Slovenskej republiky ustúpili celkom jasne ideológii, ktorá je postavená na neve... (Prerušenie vystúpenia časomerom.)
23. schôdza NR SR - 8.deň - B. popoludní
Dátum: 2024-12-05
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

37. Ďakujem, pán predsedajúci. Pán minister, ďakujem za vašu odpoveď. Rozumiem tomu teda tak, že určitá kategória týchto súkromných školských zariadení bude oslobodená od transakčnej dane. Napriek tomu by som sa chcel spýtať, či tento váš výklad, ktorý ste teraz poskytli formou odpovede na túto otázku, bude špecifikovaný v nejakom vykonávacom predpise k tomuto zákonu, resp. jeho novele. Ďakujem.